Document ID: /roh_data/filtered/fineweb-2-filterrobots_roh.jsonl.gz/70840

La mesadad da las equipas che dattan quest onn a la Cuppa Spengler a Tavau èn enconuschentas. Sper il Team Canada ch’ha in contract enfin il 2016 ed il Club da hockey da Tavau vegn er il campiun tudestg Adler Mannheim ad esser da la partida al turnier tradiziunal tranter Nadal e Bumaun.
Adler Mannheim sa participescha quest onn gia per la 8avla giada a la Cuppa Spengler. La davosa gia avevan ils Tudestgs giugà il 2012 a Tavau. Avant trais onns veva Adler Mannheim gudagnà sensaziunalmain encunter il Team Canada cun tut lur stars da la NHL. En la qualificaziun per il mezfinal veva Mannheim dentant pers cun 2:5 cunter il HC Fribourg Gottéron.